Sărbătoare 15 martie 2024. Cine a fost Sfântul Mucenic Agapie
Vineri, 15 martie 2024, românii îl prăznuiesc pe Sfântul Mucenic Agapie, sfânt cu care românii sunt mai puţin familiarizaţi.
- Sfântul Mucenic Agapie este prăznuit pe 15 martie, alături de alţi mucenici.
Sfântul Mucenic Agapie este prăznuit pe 15 martie, alături de alţi şapte mucenici, după ce toţi s-au înflăcărat de râvna pentru Hristos, văzând tăria şi liniştea cu care creştinii primeau chinurile pentru credinţa lor.
Conform crestinortodox.ro, pe lângă Sfântul Mucenic Agapie, originar din Gaza, vorbim şi despre Timolau din Pont, cei doi Dionisie din Tripole (Fenicia), Romil, diacon al bisericii din Diospoli, şi Plisiu şi cei doi Alexandru, toţi din Egipt.
Cei şapte mucenici s-au înflăcărat de râvna pentru Hristos, iar lor li s-a alăturat Sfântul Mucenic Agapie, cetăţean de vază al cetăţii şi care suferise deja, mult, pentru Hristos.
Pentru că s-au declarat creştini, au fost condamnaţi la moarte prin decapitare, fiind executaţi în 303, pe vremea împăratului Diocleţian (284-305).